CELEX: 32017D0089
Language: lv
Date: 2017-01-17 00:00:00
Title: Komisijas Īstenošanas lēmums (ES) 2017/89 (2017. gada 17. janvāris) par 2017. gada prioritāšu sarakstu izveidi tīkla kodeksu un vadlīniju izstrādei (Dokuments attiecas uz EEZ. )

18.1.2017   
            
            
               LV
            
            
               Eiropas Savienības Oficiālais Vēstnesis
            
            
               L 14/14
            
         KOMISIJAS ĪSTENOŠANAS LĒMUMS (ES) 2017/89
   (2017. gada 17. janvāris)
   par 2017. gada prioritāšu sarakstu izveidi tīkla kodeksu un vadlīniju izstrādei
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 13. jūlija Regulu (EK) Nr. 714/2009 par nosacījumiem attiecībā uz piekļuvi tīklam elektroenerģijas pārrobežu tirdzniecībā un par Regulas (EK) Nr. 1228/2003 atcelšanu (1) un jo īpaši tās 6. panta 1. punktu,
   ņemot vērā Eiropas Parlamenta un Padomes 2009. gada 13. jūlija Regulu (EK) Nr. 715/2009 par nosacījumiem attiecībā uz piekļuvi dabasgāzes pārvades tīkliem un par Regulas (EK) Nr. 1775/2005 atcelšanu (2) un jo īpaši tās 6. panta 1. punktu,
   tā kā:
   
               (1)
            
            
               Ir būtiski izstrādāt un īstenot tīkla kodeksus un vadlīnijas, lai pilnībā integrētu iekšējo enerģijas tirgu. Ar trešo enerģētikas paketi (3) ir izveidots institucionāls satvars tīkla kodeksu izstrādei ar mērķi vajadzības gadījumā saskaņot tehniskos, darbības un tirgus noteikumus, kuri regulē elektroenerģijas un gāzes tīklus. Šajā sakarā Energoregulatoru sadarbības aģentūra (ACER), pārvades sistēmu operatoru Eiropas tīkli (ENTSO) un Eiropas Komisija cieši sadarbojas ar visām attiecīgajām ieinteresētajām personām.
            
         
               (2)
            
            
               Jomas, kurās var izstrādāt tīkla kodeksus, ir noteiktas Regulas (EK) Nr. 714/2009 un Regulas (EK) Nr. 715/2009 8. pantu 6. punktā. Neraugoties uz iespēju izstrādāt tīkla kodeksus, Komisija var arī nolemt izstrādāt vadlīnijas jomās, kas minētas Regulas (EK) Nr. 714/2009 18. panta 1., 2. un 3. punktā un Regulas (EK) Nr. 715/2009 23. panta 1. punktā. Saskaņā ar Regulas (EK) Nr. 714/2009 un Regulas (EK) Nr. 715/2009 6. pantu 1. punktu Komisijai vispirms būtu jāsastāda gada prioritāšu saraksts, norādot jomas, kam jāpievēršas tīkla kodeksu izstrādē.
            
         
               (3)
            
            
               Pēdējo trīs gadu laikā jau ir pieņemti un publicēti saskaņoti gāzes noteikumi par pārslodzes vadības procedūrām, jaudas piešķiršanu, balansēšanu un sadarbspēju un datu apmaiņu.
            
         
               (4)
            
            
               Jau ir pieņemti un publicēti saskaņoti elektroenerģijas noteikumi par jaudas piešķiršanu un pārslodzes vadību, par ģeneratoru pieslēgumu, par pieprasījuma pieslēgumu, par augstsprieguma līdzstrāvu un par nākotnes jaudas piešķiršanu.
            
         
               (5)
            
            
               Sabiedriskajā apspriešanā (4) lielākā daļa ieinteresēto personu atbalstīja to, ka prioritāte tiek piešķirta darbam, kas jau sākts, un uzsvēra, ka ir ļoti būtiski, lai pieņemto tīkla kodeksu un vadlīniju īstenošana tiktu pienācīgi un veiksmīgi koordinēta, tādējādi nodrošinot ieinteresēto personu strukturētu līdzdalību. Attiecībā uz elektroenerģiju virkne ieinteresēto personu atbalstīja šādu noteikumu izstrādi: noteikumi par harmonizētu pārvades tarifu struktūru, noteikumi par decentralizēto elastīgumu un noteikumi par operatīvo apmācību.
            
         
               (6)
            
            
               Ņemot vērā ieinteresēto personu atbildes un turpmākās likumdošanas iniciatīvas tirgus modeļa iniciatīvas kontekstā, dažādos pasākumus, kas jāveic, lai nodrošinātu pilnīgu iekšējā enerģijas tirgus integrāciju, un faktu, ka tīkla kodeksu un vadlīniju īstenošanai būs vajadzīgi ievērojami resursi no visām iesaistītajām pusēm, tostarp Komisijas, ACER, ENTSO un ieinteresētajām personām, gada prioritāšu sarakstiem nav pievienotas jaunas jomas.
            
         
               (7)
            
            
               Ņemot vērā Gāzes regulēšanas foruma 2016. gada secinājumus, 2017. gadā nenotiks darbs, lai grozītu gāzes tīklu kodeksu par sadarbspējas un datu apmaiņas noteikumiem, ietverot tajā pieņemto CEN standartu par augstas kaloritātes gāzes kvalitāti (EN 16726:2015).
            
         IR PIEŅĒMUSI ŠO LĒMUMU.
   1. pants
   Ar šo lēmumu nosaka 2017. gada prioritāšu sarakstus tīklu kodeksu un vadlīniju izstrādei elektroenerģijas un gāzes jomā.
   2. pants
   2017. gada prioritāšu sarakstā saskaņotu elektroenerģijas noteikumu izstrādei ietilpst šādi noteikumi:
   
               —
            
            
               noteikumi par sistēmas darbību (pēc balsojuma komitejā 2016. gadā tiks pabeigts pieņemšanas posms Komisijā),
            
         
               —
            
            
               noteikumi par ārkārtas un atjaunošanas stāvokļa prasībām un procedūrām (pēc balsojuma komitejā 2016. gadā tiks pabeigts pieņemšanas posms Komisijā),
            
         
               —
            
            
               balansēšanas noteikumi (pēc balsojuma komitejā 2017. gadā tiks pabeigts pieņemšanas posms Komisijā).
            
         3. pants
   2017. gada prioritāšu sarakstā saskaņotu gāzes noteikumu izstrādei ietilpst šādi noteikumi:
   
               —
            
            
               noteikumi par harmonizētām gāzes pārvades tarifu struktūrām (pēc balsojuma komitejā 2016. gadā tiks pabeigts pieņemšanas posms Komisijā),
            
         
               —
            
            
               noteikumi par ES mēroga tirgorientētu pieeju “jaunbūvētas” gāzes pārvades jaudas sadalei (pēc balsojuma komitejā 2016. gadā tiks pabeigts pieņemšanas posms Komisijā).
            
         4. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2017. gada 17. janvārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 211, 14.8.2009., 15. lpp.
   
   
      (2)  OV L 211, 14.8.2009., 36. lpp.
   
   
      (3)  Trešo enerģētikas paketi veido Eiropas Parlamenta un Padomes 2009. gada 13. jūlija Direktīva 2009/72/EK par kopīgiem noteikumiem attiecībā uz elektroenerģijas iekšējo tirgu un par Direktīvas 2003/54/EK atcelšanu (OV L 211, 14.8.2009., 55. lpp.), Eiropas Parlamenta un Padomes 2009. gada 13. jūlija Direktīva 2009/73/EK par kopīgiem noteikumiem attiecībā uz dabasgāzes iekšējo tirgu un par Direktīvas 2003/55/EK atcelšanu (OV L 211, 14.8.2009., 94. lpp.), Eiropas Parlamenta un Padomes 2003. gada 26. jūnija Direktīva 2003/55/EK par kopīgiem noteikumiem attiecībā uz dabasgāzes iekšējo tirgu un par Direktīvas 98/30/EK atcelšanu (OV L 176, 15.7.2003., 57. lpp.), Regula (EK) Nr. 714/2009, Regula (EK) Nr. 715/2009 un Eiropas Parlamenta un Padomes 2009. gada 13. jūlija Regula (EK) Nr. 713/2009, ar ko izveido Energoregulatoru sadarbības aģentūru (OV L 211, 14.8.2009., 1. lpp.).
   
      (4)  Saņemtās atbildes ir publicētas https://ec.europa.eu/energy/en/consultations/consultation-establishment-annual-priority-lists-development-network-codes-and-0.